கேள்வி: பம்ப்ளிமாஸ் - விவரங்கள் பற்றி விளக்கவும்.
பதில்: பம்பளிமாசு மரமானது 5-15 மீட்டர் (16 - 50 அடி) உயரம்வரை வளரக்கூடியது. இதன் அடிமரம் 10-30 செமீ (4-12 அங்குலம்) பருமனுடன் வளைந்தும் , கிளைகள் ஒழுங்கற்றுத் தாழ்வானவையாகவும் இருக்கும். இலைக்காம்புகள் தனித்த பிரிவுகளுடன், இலைகள் ஒன்றுவிட்டொன்றாக நீள்வட்ட வடிவில் 5-20 செமீ (2-8 அங்குலம்) நீளத்தில் மேற்புறம் மந்த பச்சை நிறத்தோடும் ரோமங்களுடைய அடிப்பக்கத்தையும் கொண்டிருக்கும். பூக்கள் தனித்தனியாகவோ அல்லது கொத்துக்களாகவோ நல்ல மணத்துடன் மஞ்சள்-வெள்ளை நிறத்தில் இருக்கும். இதன் பழம் 15-25 செமீ (6-10 அங்குலம்) விட்டமும் 1-2 கிலோகிராம் எடையுமுடையது. ஆறுவகையான பம்பளிமாசு பழங்கள் உள்ளன[https://web.archive.org/web/20160212231651/https://www.latimes.com/food/la-fo-pomelo-20160213-story.html Pomelos, grapefruit's sweeter and mellower relative, have a wealth of flavor], by Jeanne Kelley, in the ''Los Angeles Times''; published February 12, 2016; retrieved November 19, 2021 (via இணைய ஆவணகம்) பொதுவாக இதன் பழங்களில் விதைகள் எண்ணிக்கையில் குறைவாகவும் அளவில் பெரியதாகவும் இருக்கும்; எனினும் சில ரகங்களில் எண்ணற்ற விதைகளும் இருக்கும். இதன் பழங்கள் மிக மிகப் பெரியவைகளாக இருக்கும். பழத்தோல் கனமாக இருக்கும். பழத்தோலை உரித்து உள்ளிருக்கும் சுளையை உண்ணலாம். சிவப்பு மற்றும் வெள்ளை சுளைகளைக் கொண்ட இருவகைகள் உள்ளன.
கேள்வி: பம்ப்ளிமாஸ் - ஊட்டச்சத்து என்பது என்ன?
பதில்: பம்பளிமாசின் சதைப்பகுதியில் 89% நீர், 10% கார்போவைதரேட்டுகள், 1% புரதம், மிகச்சிறியளவு கொழுப்பு (அட்டவணை) உள்ளது. 100 கிராம் அளவு எடுத்துக்கொண்டால், உணவாற்றல், மிக அதிகளவு உயிர்ச்சத்து சி (தினசரி அளவில் 73%) பெறப்படுகிறது. வேறெந்த குறைந்த ஊட்டச்சத்துகளும் இல்லை